cyanic-selkie/wikianc huggingface dataset:
ফরাসি গায়ানার ইতিহাস
ফরাসি শাসন একীকরণ
পরবর্তীতে, আফ্রিকা থেকে ক্রীতদাসদের আনা হয় এবং আরো রোগ-মুক্ত নদীগুলির নিকটে গাছপালা রোপন করা হয়। চিনি, শক্ত কাঠ, কায়েনে মরিচ এবং অন্যান্য মশলার রপ্তানি প্রথমবার উপনিবেশটিতে কিছু সমৃদ্ধি এনেছিল। রাজধানী কায়েনে, চাষাবাদ দ্বারা বেষ্টিত ছিল, যেগুলোর কিছুর মধ্যে কয়েক হাজার ক্রীতদাস ছিল।
১৮শ শতক ও অপরাধের যুগ
১৮০৯ সালে একটি অ্যাংলো-পর্তুগীজ নৌবাহিনীর স্কোয়াড্রেন ফরাসি গায়ানা (গভর্নর ভিক্টর হুগেসকে বহিষ্কার করে) দখল করে এবং তা ব্রাজিলের পর্তুগিজদের হাতে দিয়ে দেয়। যাইহোক,  ১৮১৪ সালের প্যারিসের চুক্তিতে স্বাক্ষর করার ফলে এই অঞ্চলটি ফরাসিদের কাছে হস্তান্তর করা হয়, যদিও ১৮১৭ সাল পর্যন্ত সেখানে পর্তুগিজদের উপস্থিতি ছিল। ১৮৪৮ সালে ফ্রান্স দাস প্রথা বিলুপ্ত করে এবং সাবেক ক্রীতদাসেরা রেনফরেস্টে পালিয়ে যায়, তারা আফ্রিকা থেকে আসার সময়ের মতো করে সম্প্রদায় স্থাপন করতে থাকে। পরবর্তীকালে মারুনস নামে পরিচিত, তারা ইউরোপীয়দের (যারা উপকূল এবং প্রধান নদী বরাবর বসতি স্থাপন করেছিল) এবং অন্তর্দেশীয় অঞ্চলের অপরাজিত (এবং প্রায়ই প্রতিকূল) স্থানীয় আমেরিকান উপজাতির মধ্যে বাফার জোন গঠন করে। দাস শ্রমিকদের অভাবে বাগানগুলো শীঘ্রই জঙ্গলের সাথে মিশে যায় এবং রোপণকারীরা ক্ষতিগ্রস্ত হয়ে পড়ে।
১৮৫০ সালে ভারতীয়, মালয় ও চীনাদের কয়েকটি জাহাজে ভর্তি করে আনা হয় বাগানে কাজে লাগানোর জন্য তবে পরিবর্তে তারা কায়েনে এবং অন্যান্য জনবসতিগুলোতে দোকান স্থাপন করে।
শৃঙ্খলিত দণ্ডপ্রাপ্তদের প্রথম জাহাজ ভর্তি চালানটি ১৮৫২ সালে ফ্রান্স থেকে পৌছেছিল। ১৮৮৫  সালে স্বভাবসিদ্ধ অপরাধীদের থেকে পরিত্রাণ পেতে এবং ঔপনিবেশিকদের সংখ্যা বাড়ানোর জন্য ফরাসি সংসদ একটি আইন পাস করে যে, পুরুষ, মহিলা, যাদের চুরির জন্য তিনটির অধীক দণ্ডাদেশে তিন মাসের অধিক সময়ের জন্য কারাদণ্ড দেয়া হয়েছে তাদের ফরাসি গায়ানায় পাঠানো হবে ''নির্বাসিত" হিসেবে। এই "নির্বাসিতরা" ছয় মাসের জন্য কারাগারে বন্দি ছিল কিন্তু উপনিবেশে বসতি স্থাপন করার জন্য পরে তাদের মুক্তি দেওয়া হয়েছিল। যাইহোক, এই পরীক্ষা ব্যর্থ হয়েছিল। প্রাক্তন বন্দিরা, সেই জমি থেকে জীবিকা নির্বাহ করতে অক্ষম হয় এবং তারা নিজেরাই অপরাধে ফিরে যেতে বা তাদের মৃত্যুর আগ পর্যন্ত কেবল নিতান্ত অপরিহার্য খাদ্য খেয়েই বেচেছিল। প্রকৃতপক্ষে, ফরাসি গায়ানাতে নির্বাসিত হিসাবে পরিবহন মূলত যাবজ্জীবন কারাদণ্ড হিসেবেই বিবেচিত হয় কারণ বেশির ভাগ নির্বাসিতরা রোগ ও অপুষ্টি থেকে দ্রুত মারা যায়।
বন্দিরা সারা দেশে বিভিন্ন ক্যাম্পে যাওয়ার আগে সেন্ট লরেন্ট ডু মারোনিতে পৌঁছেছিল। "আইলস দু সালউত" রাজনৈতিক বন্দিদের এবং নির্জন কারাবাসের জন্য ব্যবহৃত হয়। এই দ্বীপগুলি কুখ্যাত শয়তানের দ্বীপকে কেন্দ্র করে জীবনের নৃশংসতার জন্য কুখ্যাত হয়ে উঠে। দ্বীপগুলিতে পাঠানো বিখ্যাত ব্যক্তিত্বদের মধ্যে রয়েছেন আলফ্রেড ড্রেফাস (১৮৯৫ সালে) এবং হেনরি চ্যার্রিয়ার (১৯৩০ এর দশকে) অন্তর্ভুক্ত। চ্যার্রিয়ার পালাতে সক্ষম হন এবং পরে প্যাপিলন নামে পরিচিত দ্বীপে তার অভিজ্ঞতা নিয়ে একটি সেরা বিক্রিত বই লিখেছিলেন।
১৮৫৩-এ দ্বীপটির অভ্যন্তরে সোনার সন্ধান পাওয়া যায়, ব্রাজিল এবং সুরিনামের সাথে সীমান্ত বিরোধের অবসান ঘটে (পরে ১৮৯১, ১৮৯৯ এবং ১৯১৫ সালে বসতি স্থাপন করা হয়েছিল, যদিও সুরিনামের সীমান্তের একটি ছোট অঞ্চলে বিবাদে রয়েছে)। স্বাধীন গায়ানা প্রজাতন্ত্র, ফরাসি ভাষায় লা রিপাবলিক দে লা গুয়ানে ইন্দেপেনদান্তে এবং সাধারণত রাজধানী "কোউনানি" এর নামে পরিচিত, যা এলাকাটিতে তৈরি হয়েছিল, এটি ফ্রান্স (ফরাসি গায়ানার অংশ হিসাবে) ও ব্রাজিল কর্তৃক উনিশ শতকের শেষ দিকে বিতর্কিত ছিলো।
২০শ শতক
ইনিনি এর অঞ্চলটি, বেশিরভাগ ফ্রেঞ্চ গায়ানার অভ্যন্তরভাগে গঠিত, যা ১৯৩০ সালে নির্মিত হয়েছিল।
দ্বিতীয় বিশ্বযুদ্ধের সময় শার্ল দ্য গোলের ব্যাপক সমর্থন সত্ত্বেও স্থানীয় সরকার ভিচি সরকারের প্রতি এটির আনুগত্য ঘোষণা করে। ২২ মার্চ ১৯৪৩-এ এই সরকারকে সরানো হয়েছিল।
শয়তানের দ্বীপ সহ দণ্ডকার্যে ব্যবহৃত কুখ্যাত উপনিবেশগুলি ধীরে ধীরে পর্যায়ক্রমে বন্ধ হয়ে যায় এবং ১৯৫১ সালে আনুষ্ঠানিকভাবে বন্ধ হয়। প্রথমদিকে, যেসব বন্দী ফ্রান্সে ফেরত যাওয়ার জন্য নিজের ভাড়া মিটাতে পারতো তাদের মুক্ত করে দেয়া হয়, ফরাসী গায়ানা উপনিবেশ খালি হয়ে যায় যখন কারাগারগুলো আনুষ্ঠানিকভাবে বন্ধ করে দেয়া হয়।
১৯৫৪ সালের ডিসেম্বর স্থানটিতে দর্শকরা গিয়ে গভীরভাবে বিস্মিত হয়ে যায় আসামীদের জন্য ব্যবহৃত সেল ব্লকের অবস্থা ও সেখান থেকে ক্রমাগত চিৎকার শুনে যারা উন্মাদ হয়ে গেছে এবং ছাদের নিচে দেওয়ালের উপরের অংশে কেবল ছোট বায়ুচলাচলের জন্য চিদ্র রয়েছে রুমগুলিতে। Food was pushed in and bodies removed once a day.
১৯৬৪ সালে কোউরুকে রকেটের উৎক্ষেপন সাইট হিসেবে বেছে নেওয়া হয়েছিল, মূলত নিরক্ষরেখার কাছাকাছি এটির অনুকূল অবস্থানের কারণে। গায়ানা স্পেস সেন্টার নির্মিত হয়েছিল এবং ১৯৬৮ সালে চালু হয়েছিল। এর ফলে কিছু স্থানীয় কর্মসংস্থান হয়েছিল, প্রধানত বিদেশী প্রযুক্তিবিদদের এবং নাশকতা প্রতিরোধের জন্য অঞ্চলটিতে কয়েক হাজার সেনা মোতায়েন করা হয়েছে, যা স্থানীয় অর্থনীতিতে অল্প আয় আনে।
১৯৭০ এর দশকে কাউন্টি অঞ্চলটিতে লাওসের "মং" শরণার্থীদের উপনিবেশ দেখা দেয়, প্রাথমিকভাবে জাভৌহি এবং কাকাও শহরে। উৎপাদনের উন্নতি সাধনের লক্ষ্যে ১৯৭৬ সালের গ্রিন প্ল্যান (লে প্ল্যান্ট ভার্ট) করা হয়, যদিও এটির কেবল সীমিত সাফল্য ছিল। গায়ানিজ সমাজতান্ত্রিক পার্টির ক্রমবর্ধমান সাফল্যের সাথে সাথে ফ্রান্স থেকে স্বায়ত্তশাসন বর্ধিতকরনের আন্দোলন ৭০ ও ৮০ এর দশকে গতি অর্জন করে।
ফ্রান্স থেকে আরো স্বায়ত্তশাসনের অধিকারের আহ্বান জানিয়ে তাদের প্রতিবাদ ক্রমবর্ধমান কণ্ঠস্বর হয়ে উঠেছে। ১৯৯৬, ১৯৯৭ ও ২০০০ সালের বিক্ষোভ সহিংসতায় শেষ হয়েছিল। যদিও অনেক গায়ানিজ আরো স্বায়ত্তশাসন দেখতে চায়, তবে সম্পূর্ণ স্বাধীনতার জন্য আন্দোলনের সমর্থন কম।
২১শ শতক
২০১০ সালের একটি গণভোটে ফরাসি গায়ানীয়রা স্বায়ত্তশাসনের বিরুদ্ধে ভোট দিয়েছে।
২০ মার্চ, ২০১৭-এ, ফরাসি গায়ানিজরা ধর্মঘট শুরু করে এবং আরো সম্পদ ও অবকাঠামোর জন্য দাবি করে। মার্চ ২৮, ২০১৭ দিনটি তখন পর্যন্ত ফরাসি গায়ানায় অনুষ্ঠিত বৃহত্তম বিক্ষোভের সাক্ষী হয়েছিল।
দেবু মিত্র
কর্মজীবন
মিত্র একজন ডানহাতি ব্যাটসম্যান এবং মাঝে মাঝে ডানহাতি অফ ব্রেক বোলার হিসেবে খেলেছেন, বাংলা ক্রিকেট দলের প্রতিনিধিত্ব করেছেন। তিনি ১৯৬৮/৬৯ এবং ১৯৭৩/৭৪ মৌসুমের মধ্যে ১৪টি প্রথম-শ্রেণীর ম্যাচে উপস্থিত ছিলেন।
বাংলার পাশাপাশি ভারতের অনূর্ধ্ব-১৯ দলের কোচ হওয়ার পর, মিত্র ২০০৪/০৫ মৌসুমে সৌরাষ্ট্র ক্রিকেট দলের কোচ হন যখন দলটি রঞ্জি ট্রফির প্লেট বিভাগে ছিল। মিনো হিসাবে বিবেচিত হওয়ার কারণে, সৌরাষ্ট্র ২০০৫/০৬ সালে প্লেট ডিভিশন চ্যাম্পিয়ন হয় এবং রঞ্জি ট্রফির এলিট বিভাগে উন্নীত হয়। সৌরাষ্ট্র ২০০৭/০৮ সালে প্রথমবার রঞ্জি সেমিফাইনালে পৌঁছেছিল এবং ২০০৭-০৮ বিজয় হাজারে ট্রফির (রঞ্জি ওয়ান-ডে ট্রফি) চ্যাম্পিয়নও হয়েছিল। পরের মরসুমে সৌরাষ্ট্র টানা দ্বিতীয়বার রঞ্জি সেমিফাইনালে পৌঁছে এবং মিত্রের পরামর্শে ২০১২-১৩ রঞ্জি ট্রফির রানার্স আপ হয়।
মিত্র হলেন সৌরভ গাঙ্গুলী এবং রবীন্দ্র জাদেজার মতো ভারতীয় ক্রিকেটারদের শৈশবের কোচ।
জেবুন্নেসা আফরোজ
প্রাথমিক জীবন
জেবুন্নেসা আফরোজের জন্ম এক সম্ভান্ত মুসলিম পরিবারে। তার শশুরবাড়ি বরিশালে।
কর্মজীবন
জেবুন্নেসা আফরোজ বাংলাদেশ আওয়ামী লীগের সদস্য। তিনি বাংলাদেশ জাতীয় সংসদের একজন নির্বাচিত সদস্য। তার নির্বাচনী এলাকা হলো বরিশাল-৫ আসন। এটি বরিশাল জেলায় অবস্থিত জাতীয় সংসদের ১২৩নং আসন। আসনটি বরিশাল জেলার বরিশাল সিটি কর্পোরেশন ও বরিশাল সদর উপজেলা নিয়ে গঠিত।
রাজনীতি
জেবুন্নেসা আফরোজের স্বামীর নাম শওকত হোসেন হিরন বরিশাল-৫ আসন থেকে নির্বাচিত সংসদ সদস্য ছিলেন। কিন্তু হিরন ২০১৪ সালের ৯ এপ্রিল মারা যান ও তার নির্বাচনী আসন শূন্য হয়ে যায়। উক্ত আসনে আফরোজ আওয়ামী লীগের মনোয়ন পান। ১৫ জুন উপনির্বাচন করা হয় এবং বিপুল ভোটে জয়লাভ করেন। তিনি পেয়েছিলেন ১ লক্ষ ৮৩ হাজার ৬২৯ ভোট এবং তার প্রতিদ্বন্দী পেয়েছিলেন ৬ হাজার ভোট। তার নিকটতম প্রতিদ্বন্দ্বী বিএনএফের সাইফুল ইসলাম লিটন (টেলিভিশন প্রতীক নিয়ে) পেয়েছেন ৬ হাজার ১৩৬ ভোট।  তিনি ২০১৪ সালের ২২ জুন শপথ গ্রহণ করেন।
ব্যক্তিগত জীবন
জেবুন্নেসা আফরোজের স্বামীর নাম শওকত হোসেন হিরন। হিরন বরিশাল জেলা আওয়ামী লীগের সভাপতি ও সংসদ সদস্য ছিলেন। তিনি বরিশাল সিটি কর্পোরেশনের মেয়রও ছিলেন।
পুলীন মিত্র
পুলিন মিত্র (জন্ম ১৫ ডিসেম্বর ১৯২৬) একজন ভারতীয় প্রাক্তন ক্রিকেটার। তিনি ১৯৪৭/৪৮ সালে বাংলার হয়ে একটি প্রথম-শ্রেণীর ম্যাচ খেলেছিলেন।
সান্তাহার জংশন রেলওয়ে স্টেশন
সান্তাহার রেলওয়ে স্টেশন বগুড়া জেলার আদমদীঘি উপজেলায় অবস্থিত একটি জংশন স্টেশন। এটি বাংলাদেশের অন্যতম গুরুত্বপূর্ণ রেলওয়ে স্টেশন। এ জংশন স্টেশন দিয়ে প্রতিদিন শত শত যাত্রী এবং আন্তঃনগর ট্রেন, মেইল ট্রেন, সাধারণ মেইল, মালামাল গাড়িসহ প্রায় ৩০টি ট্রেন চলাচল করে।
অবিভক্ত ভারতের উত্তরবঙ্গ ও আসাম, ত্রিপুরা ও নাগাল্যান্ডের সঙ্গে পশ্চিমবঙ্গের কলকাতার যোগাযোগ সহজ করার লক্ষ্যে সান্তাহারকে সংযুক্ত করে পূর্বদিকে বগুড়া হয়ে দিনাজপুর, রংপুর ও লালমনিরহাটে যাওয়ার জন্য আগের রেললাইনের (ব্রডগেজ) সাথে আরও একটি রেললাইন (মিটারগেজ) নির্মিত হলে ‘সান্তাহার স্টেশন’ সান্তাহার জংশন স্টেশনে পরিণত হয়।
২০১৪ সালের জুলাই থেকে ২০১৫ সালের জুন পর্যন্ত এই স্টেশন থেকে প্রায় ৮ কোটি ১০ লাখ ৪১ হাজার ৩৪৭ টাকা আয় হয়। সান্তাহারের রেল ইয়ার্ডটি বাংলাদেশের বৃহত্তম রেলইয়ার্ড।
ইতিহাস
thumb|সান্তাহার জংশন ১৮৭৮ সাল থেকে, কলকাতা থেকে শিলিগুড়িতে রেলপথে যাওয়ার জন্য, দুইধাপে রেলভ্রমণ করতে হত। প্রথম ধাপে, পূর্ববঙ্গ রাজ্য রেলপথ ধরে কলকাতা স্টেশন (পরবর্তীতে শিয়ালদহ নামে নামকরণ করা হয়) থেকে যাত্রা শুরু করে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিলোমিটার রেলভ্রমণ করতে হত; তারপর ফেরিতে করে নদী পার হয়ে ভ্রমণ যাত্রার দ্বিতীয় ধাপ শুরু হত। দ্বিতীয় ধাপে, উত্তরবঙ্গ রেলপথ ধরে পদ্মার উত্তর তীরের সারাঘাট থেকে শিলিগুড়ি পর্যন্ত ৩৩৬ কিলোমিটার রেলভ্রমণ করতে হত। ১৮৭৮ সালে দর্শনা-পার্বতীপুর ব্রডগেজ রেল চালু হয়। সেই সময়কালে সান্তাহার রেলওয়ে স্টেশন হিসেবে চালু হয়।
১৮৯৯-১৯০০ সালে, ব্রহ্মপুত্র-সুলতানপুর রেলওয়ে কোম্পানী যমুনার পশ্চিম তীরের সান্তাহার থেকে ফুলছড়ি পর্যন্ত একটি মিটারগেজ রেলপথ তৈরি করে। ১৯০১ সালে বোনারপাড়া-সান্তাহার মিটারগেজ লাইন চালু হলে সান্তাহার জংশনে পরিণত হয়।
শুরুতে এই স্টেশনের নাম ছিল সুলতানপুর। ১৯৪৭ সাল থেকে সুলতানপুর সান্তাহার নামে খ্যাত হয়ে থাকে। সান্তাহার রেলওয়ে জংশন সংলগ্ন সাঁতাহার নামক স্থানের নাম থেকে সান্তাহার নামকরণ হয়।
পরিষেবা
thumb|স্টেশনে থাকা একটি ট্রেন এই স্টেশন দিয়ে আন্তঃনগর, মেইল, সাধারণ মেইল, মালামাল গাড়ি চলাচল করে। এই স্টেশন থেকে নিন্মলিখিত ট্রেন ছেড়ে যায়:
গেন্ডারিয়া রেলওয়ে স্টেশন
গেন্ডারিয়া রেলওয়ে স্টেশন বাংলাদেশের ঢাকা বিভাগের ঢাকা জেলার গেন্ডারিয়া থানায় অবস্থিত একটি রেলওয়ে স্টেশন। ঢাকা-যশোর রেলপথ এই স্টেশন থেকেই শুরু হয়েছে।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে  গেন্ডারিয়া রেলওয়ে স্টেশন(Grand Area) তৈরি করা হয়।
পরিষেবা
গেন্ডারিয়া রেলওয়ে স্টেশন দিয়ে নারায়ণগঞ্জ কমিউটার ও কিছু লোকাল ট্রেন চলাচল করে।
আল কাসিমি
আল কাসিমি (القواسم, কখনও কখনও আল কাসিমি বা আল কাসেমি হিসাবে বানান; বহুবচন: আল কাওয়াসেম القواسم   এবং, প্রত্নতাত্ত্বিকভাবে, জোসমি) হলো পারস্য উপসাগরের একটি আরব রাজবংশ যা শারজাহ এবং রাস আল খাইমাহ শাসন করে, যারা সংযুক্ত আরব আমিরাতের সাতটি আমিরাতের মধ্যে দুটি গঠন করে। তারা আরব উপদ্বীপে দীর্ঘতম রাজত্বকারী রাজপরিবারের একজন।
অগুস্ত স্ত্রিন্দবারি
ইয়োহান অগুস্ত স্ত্রিন্দবারি (২২ জানুয়ারি ১৮৪৯ - ১৪ মে ১৯১২) ছিলেন একজন সুয়েডীয় নাট্যকার, ঔপন্যাসিক, কবি, প্রাবন্ধিক ও চিত্রশিল্পী। ব্যক্তিগত অভিজ্ঞতালব্ধ বিষয় নিয়ে লিখে প্রসিদ্ধি অর্জন করা স্ত্রিন্দবারির সাহিত্যজীবনের ব্যপ্তি চার দশক। এই সময়ে তিনি ষাটের অধিক নাটক এবং ত্রিশের অধিক কল্পকাহিনী, জীবনী, ইতিহাস আশ্রিত লেখনী, সাংস্কৃতিক বিশ্লেষণ ও রাজনীতি নিয়ে লিখেছেন। নিরীক্ষাধর্মী এই লেখক বিভিন্ন ধরনের নাটকীয় পদ্ধতি, তথা স্বভাবজাত বিয়োগান্ত, নাটিকা, ও ঐতিহাসিক নাটক এবং অধিবাস্তব নাটকীয় পদ্ধতির প্রয়োগ দেখিয়েছেন। তার শুরুর লেখনীগুলো থেকেই তিনি নাটকীয়তা, ভাষা ও দৃশ্যমানতার অভিনব রূপের বিকাশ ঘটিয়েছেন। তাকে আধুনিক সুয়েডীয় সাহিত্যের জনক বলে অভিহিত করা হয় এবং তার দ্য রেড রুম (১৯৭৯) উপন্যাসটিকে প্রথম আধুনিক সুয়েডীয় উপন্যাস বলে বর্ণনা করা হয়।
শৈশব
থাম্ব|২৫ বছর বয়সী অগুস্ত স্ত্রিন্দবারি, ১৮৭৪ সাল স্ত্রিন্দবারি ১৮৪৯ সালের ২২শে জানুয়ারি সুইডেনের স্টকহোমে জন্মগ্রহণ করেন। তার পিতা কার্ল অস্কার স্ত্রিন্দবারি ছিলেন একজন শিপিং এজেন্ট এবং মাতার এলিনরা উলরিকা নরলিং ছিলেন একজন একজন গৃহপরিচারিকা। অগুস্ত তার পিতামাতার পরিণত বয়স পর্যন্ত বেঁচে যাওয়া তৃতীয় সন্তান। তার যখন সাত বছর বয়স তাদের পরিবার উত্তরে নরতুলসগাতানে চলে যায়। এক বছর পর তারা সাবাৎসবারিতে স্থানান্তরিত হয় এবং সেখানে তিন বছর থাকার পর পুনরায় নরতুলসগাতানে ফিরে আসে। তিনি ক্লারায় একটি স্কুলে চার বছর পড়াশোনা করেন। ১৮৬০ সালে তিনি ইয়াকবে একটি স্কুলে ভর্তি হন এবং সেখানে মাত্র এক বছর পড়াশোনা করেন। ১৮৬১ সালের শরতে তিনি স্টকহোল লাইসিয়ামে ভর্তি হন এবং সেখানে ছয় বছর পড়াশোনা করেন। শৈশবে তিনি প্রাকৃতিক বিজ্ঞান, আলোকচিত্রবিদ্যা, ধর্ম বিষয়ে আগ্রহী ছিলেন। তার যখন ১৩ বছর বয়স তখন তার মাতা মারা যান। তার পিতা তাদের আয়া এমিলিয়া শার্লট্টা পিটারসনকে বিয়ে করেন। ১৮৬৭ সালে তিনি স্নাতক পাস করেন এবং উপসালা বিশ্ববিদ্যালয়ে ভর্তি হন এবং ১৩ই সেপ্টেম্বর থেকে তার বিশ্ববিদ্যালয়ের পাঠ গ্রহণ শুরু হয়।
ইয়াকভ পেরেলম্যান
ইয়াকভ পেরেলম্যান (English: Yakov Isidorovich Perelman, Russian: Яков Исидорович Перельман; ৪ ডিসেম্বর ১৮৮২ - ১৬ মার্চ ১৯৪২) সোভিয়েত রাশিয়ার একজন বিশিষ্ট বিজ্ঞান বিষয়ক লেখক। তার উল্লেখযোগ্য বই গুলির মধ্যে পদার্থবিদ্যার মজার কথা খুবই পরিচিত। এটি ছড়াও তিনি আরো বিজ্ঞান বিষয়ক বই লিখেছেন। মূল লেখা রাশিয়ান ভাষায় লেখা হলেও পরবর্তীতে তার লিখিত বই গুলি মির প্রকাশনী ইংরেজি ও বাংলায় প্রকাশ করে।
প্রথম জীবন
ইয়াকভ পেরেলম্যান ১৮৮২ সালের ৪ ডিসেম্বর তৎকালীন রাশিয়ান পোল্যান্ডের (কংগ্রেস পোল্যান্ড) অন্তর্গত বিয়ালিস্টক শহরে জন্ম গ্রহণ করেন। এরপর তিনি ১৯০৯ সালে ইম্পিরিয়াল ফরেস্ট্রি ইনস্টিটিউট (বর্তমানে সেন্ট পিটার্সবার্গ স্টেট ফরেস্ট টেকনিক্যাল ইউনিভার্সিটি) থেকে ফরেস্ট্রি বিষয়ে ডিপ্লোমা ডিগ্রি লাভ করেন। তিনি আর্নেস্ট ম্যাচর ভাবধারায় উদ্বুদ্ধ হয়ে বিজ্ঞান বিষয়ক বই লেখা শুরু করেন। লেখার বিষয়ে আরেকজন স্বনামধন্য রুশ শিক্ষাবিদ আলেকজান্ডার বগানভ এর চিন্তাধারায় বিজ্ঞানকে আরো জনপ্রিয় করতে ব্রতী হন।
লেখক জীবন
পদার্থবিদ্যার মজার কথা বইটির অভূতপূর্ব সাফল্যের পর তিনি আরো বিজ্ঞান বিষয়ক বই লিখতে ব্রতী হন। সেই সময় তিনি নিজেকে স্বয়ং সম্পূর্ণ প্রখর কল্পনা শক্তির লেখক হিসেবে নিজেকে পরিচিতি দিতে পেরেছিলেন। তার পরবর্তী সুচিন্তিত বিজ্ঞান বিষয়ক বই গুলির মধ্যে "Arithmetic for entertainment", "Mechanics for entertainment", "Geometry for Entertainment", "Astronomy for entertainment", "Lively Mathematics", " Physics Everywhere", এবং "Tricks and Amusements" খুবই উল্লেখযোগ্য।
বই
এছাড়াও তিনি মহাকাশে যাত্রার উপর কিছু বই লিখেছেন। তাদের মধ্যে উল্লেখযোগ্য হলো-
মৃত্যু
পেরেলম্যান শেষ জীবনে অনাহারে কাটিয়ে অবশেষে ১৯৪২ সালে পরলোকগমন করেন। সেই সময় রাশিয়াতে জার্মানি খাদ্যদ্রব্যের উপর নিয়ন্ত্রণ শুরু করে। ৯ সেপ্টেম্বর ১৯৪১ থেকে শুরুকরে ২৭ জানুয়ারি ১৯৪৪ পর্যন্ত ৮৭২ দিন ব্যাপী ভয়ংকর ভাবে জার্মানি লেনিনগার্ড এর উপর খাদ্য দ্রব্যের উপর নিয়ন্ত্রণ করে। এটি ছিল আধুনিক যুগের নিকৃষ্টতম ও দীর্ঘদিনের নিয়ন্ত্রণ। এর ফলে প্রায় এগারো লক্ষ সতেরো হাজার মানুষের মৃত্যু হয়।
চার্লস গিবস
চার্লস গিবস (নভেম্বর ৫, ১৭৯৮ – এপ্রিল ২৫, ১৮৩১) ছিলেন ১৯-শতকের প্রথমদিকের ক্যারিবীয় অঞ্চলে সক্রিয় সর্বশেষ জলদস্যুদের মধ্যে একজন এবং যুক্তরাষ্ট্রে জলদস্যুতার অভিযোগে মৃত্যুদন্ডে দণ্ডিত জলদস্যুদের মধ্যে শেষ জলদস্যু। তার আসল নাম '''জেমস ডি. জেফার্স'''।
সেসময় সক্রিয় অন্যান্য জলদস্যুদেরমত তিনিও ছিলেন নির্মম ও নৃশংস। তার মৃত্যুদন্ডের কিছু পূর্বে তিনি ৪০০ জনকে হত্যার কথা স্বীকার করেন। কারাভোগের সময় তার স্বীকারোক্তিমূলক জবানবন্দি ও বিচারের বিস্তারিত ঘটনা তার মৃত্যুর পর প্রকাশ করা হয়েছিল এবং এটি ১৯ শতকের মাঝামাঝি সময় পর্যন্ত আলোচনার প্রধান বিষয়বস্তু ছিল। যাইহোক, বিষয়টি চাঞ্চল্যকর হওয়ায় জেফার্সের স্বীকারোক্তিমূলক জবানবন্দি নিয়ে ইতিহাসবিদদের অনেক প্রশ্ন রয়েছে।
কর্মজীবন
গিবস ৫ই নভেম্বর, ১৭৯৮ সালে রোড দ্বীপের নিউপোর্টে জন্মগ্রহণ করেন। তার পিতা ছিলেন নিউপোর্ট সাগরের একজন ক্যাপ্টেন যিনি আমেরিকার বিপ্লবী যুদ্ধের সময় প্রাইভেটিয়ার হিসেবে কাজ করতেন। গিবস একসময় দাবি করেছিলেন, তিনি ১৮১২ সালের যুদ্ধের সময় ইউনাইটেড স্টেস নেভির একজন সদস্য ছিলেন এবং ১৮১৩ সালে বোস্টন হার্বারে ধরা পরার পূর্ব পর্যন্ত জেমস লোয়ারেন্স-এর অধীন ইউএসএস হর্নেট ও ইউএসএস চেসাপিক নামক দুটি জাহাজে কর্মরত ছিলেন। পরবর্তী তদন্তে অবশ্য এই দাবির কোন সত্যতা প্রমাণিত হয়নি। ফাঁসির পূর্বমুহূর্তে গিবস বলেছিলেন, ১৮১৬ সালে ১৭ বছর বয়সে তিনি নিউপোর্টের ব্রুটাসে প্রথম সমুদ্রে গিয়েছিলেন। ২১শে আক্টেবর, ১৮২১ সালে গিবস কিউবার এন্টিনিউতে লেফটেনান্ট কমান্ডার লাউরেন্স কার্নির অধীনে ইউএসএস এন্টারপ্রাইজ নামে একটি বণিক জাহাজ আক্রমণ করেছিলেন। তাদের বহরে মোট চারটি জাহাজ ছিল। এসময় একটি সংক্ষিপ্ত যুদ্ধে গিবসের বহর ধ্বংস হয়ে যায় এবং তিনি তার লোকজনের সাথে জঙ্গলে পালিয়ে যেতে বাধ্য হন। পলায়ন করার পর তার জীবন সম্পর্কে খুব কম জানা যায়। গিবস দাবি করেছিলেন তিনি ১৮২৫ সাল পর্যন্ত যুক্তরাষ্ট্রে অবস্থান করেছেন এবং পরবর্তীতে কিসপ্লেনটাইন যুদ্ধের সময় নিয়মিত নৌবাহিনীর অফিসার ও প্রাইভেটিয়ার কমান্ডার হিসেবে আর্জেন্টিনায় কর্মরত ছিলেন। এরপর তিনি উত্তর আফ্রিকা চলে যান ও পুনরায় নাবিক হিসেবে কাজ শুরু করেন। এসময় তিনি ও তার সাথের আরো কয়েকজন মিলে ২৩শে নভেম্বর, ১৮৩০ সালে একটি জাহাজে বিদ্রোহ করে ক্যাপ্টেন ও ফার্স্ট ম্যাটকে হত্যা করেন ও জাহাজের রূপার চালান দখল করার চেষ্টা করেন।
বিদ্রোহীরা পরবর্তীতে বিশ্রামের জন্য লং দ্বীপে দিকে চলে আসেন। পথিমধ্যে তাদের কিছু লোক উত্তাল সমুদ্রে পতিত হয়ে মৃত্যুবরণ করে। লং দ্বীপে আসার কিছুদিন পর গিবসসহ মোট চারজন গ্রেফতার হন ও তাদের নিউ ইয়র্ক সিটিতে নিয়ে যাওয়া হয়। (কেউ কেউ ভুলভাবে দাবি করে, তাদের নিউ ওরলেন্সে নিয়ে যাওয়া হয়েছিল। ) প্রথমে তাদের ব্রাইডওয়েল কারাগারে, পরবর্তীতে বেল্লিভো কারাগারে রাখা হয় এবং ২২শে এপ্রিল, ১৮৩১ সালে তাদেরকে এলিস দ্বীপে ফাঁসিতে ঝুলিয়ে মৃত্যুদন্ড কার্যকর করা হয়।
জর্জ বোনর
জর্জ জন বোনর (George Bonnor; জন্ম: ২৫ ফেব্রুয়ারি, ১৮৫৫ - মৃত্যু: ২৭ জুন, ১৯১২) নিউ সাউথ ওয়েলসের বাথহার্স্ট এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৮০ থেকে ১৮৮৮ মেয়াদে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ব্যাটিংয়ের সময় খুব জোরে বল মারার জন্য খ্যাতি অর্জন করেন। এইভাবে ব্যাটিং করে তিনি অনেকবার বড় ধরনের রানও সংগ্রহ করেছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়েও তিনি পারদর্শিতা দেখিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও মেলবোর্নের প্রতিনিধিত্ব করেন জর্জ বোনর।
খেলোয়াড়ী জীবন
১৮৮২-৮৩ মৌসুমে সফরকারী ইংল্যান্ড দলের মধ্যকার মেলবোর্নে অনুষ্ঠিত টেস্টে ইংরেজ বোলার বিলি বেটসের তৃতীয় শিকারে পরিণত হয়ে তাকে হ্যাট্রিক পূর্ণ করতে সহায়তা করেন। ২০ জানুয়ারি, ১৮৮৩ তারিখে অনুষ্ঠিত ঐ টেস্টে বিলি বেটস অস্ট্রেলীয় পার্সি ম্যাকডোনেলকে বোল্ড, জর্জ গিফেনকে কট এন্ড বোল্ড এবং জর্জ বোনরকে ওয়াল্টার রিডের গ্লাভসে কট আউটের মাধ্যমে এ কৃতিত্ব গড়েছিলেন।
ব্রেকিং নিউজ রিপোর্টিংয়ে পুলিৎজার পুরস্কার
ব্রেকিং নিউজ রিপোর্টিংয়ে পুলিৎজার পুরস্কার আলোচিত সংবাদের জন্য পুলিৎজার পুরস্কারের একটি ক্যাটাগরি। ১৯৫৩ সাল থেকে এ ক্যাটাগরিতে পুরস্কার প্রদান করা হচ্ছে। তবে বিভিন্ন সময়ে এর বিভিন্ন নাম দেখা যায়। ১৯৫৩-১৯৬৩ পুরস্কারের নাম ছিল লোকাল রিপোর্টিং, এডিশন টাইমের পুলিৎজার পুরস্কার, ১৯৬৪-১৯৬ সাল পর্যন্ত ছিল লোকাল জেনারেণ বা স্পট নিউজ রিপোর্টিংয়ে পুলিৎজার পুরস্কার।
শ্যাম মিত্র
শ্যাম মিত্র (৮ নভেম্বর ১৯৩৬ – ২৭ জুন ২০১৯) একজন ভারতীয় ক্রিকেটার ছিলেন। তিনি ১৯৫৮ থেকে ১৯৭২ সালের মধ্যে বাংলার হয়ে ৫৯টি প্রথম-শ্রেণীর ম্যাচ খেলেছেন।
আন্তর্জাতিক গণিত অলিম্পিয়াডসমূহের তালিকা
১৯৫৯ সালে প্রথমবারের মত আন্তর্জাতিক গণিত অলিম্পিয়াড (আইএমও) অনুষ্ঠিত হয় রোমানিয়ায়। আন্তর্জাতিক বিজ্ঞান অলিম্পিয়াডসমূহের মধ্যে প্রাচীনতম-আন্তর্জাতিক গণিত অলিম্পিয়াড সেই হতে প্রতিবছর নিয়মিতভাবে অনুষ্ঠিত হয়। শুধুমাত্র ১৯৮০ সালে মঙ্গোলিয়ার অভ্যন্তরীণ গণ্ডগোলের কারণে গণিত অলিম্পিয়াড অনুষ্ঠিত হয়নি। কারণ, প্রথমদিকে এই প্রতিযোগিতাটি পূর্ব ব্লকের (সোভিয়েত প্রভাব বলয়) অন্তর্গত এবং ওয়ারশ চুক্তিতে অন্তর্ভুক্ত পূর্ব ইউরোপীয় দেশসমূহ নিয়ে চালু করা হয়েছিল, তাই পূর্ব ইউরোপের দেশসমূহই প্রথমদিকের আইএমওগুলোর আয়োজন করে। পরবর্তীতে ধীরে ধীরে অন্যান্য দেশও এর আয়োজন করা শুরু করে। প্রথমদিকের কিছু অলিম্পিয়াডের আয়োজন সম্পর্কিত তথ্য - যেমন কবে ও কোন শহরে তা অনুষ্ঠিত হয়েছিল, তা নিয়ে বিভ্রান্তি আছে।
১৯৫৯ সালে রোমানিয়ায় প্রথমবারের মত আইএমও অনুষ্ঠিত হয়েছিল। সাতটি দেশ সেবারে অংশগ্রহণ করেছিল – বুলগেরিয়া, চেকোস্লোভাকিয়া, পূর্ব জার্মানি, হাঙ্গেরি, পোল্যান্ড, রোমানিয়া এবং সোভিয়েত ইউনিয়ন – এবং আয়োজক দেশই শীর্ষস্থান লাভ করে। এরপর থেকেই ধীরে ধীরে অংশগ্রহণকারী দেশের সংখ্যা বাড়েঃ ১৯৬৯ সালে ১৪টি দেশ, ১৯৮৯ সালে ৫০টি দেশ এবং ২০০৯ শালে ১০৪টি দেশ এতে অংশ নেয়।
উত্তর কোরিয়াই একমাত্র দেশ যারা অবৈধ পন্থা অনুসরণ করতে গিয়ে ধরা পড়ে। ফলশ্রুতিতে তারা ১৯৯১ সালে অনুষ্ঠিত ৩২তম আইএমও এবং ২০১০ সালে অনুষ্ঠিত ৫১তম আইএমও থেকে বহিষ্কৃত হয়। ২০১১ সালের জানুয়ারি মাসে ২০১১-২০১৫ সাল পর্যন্ত সকল অনুষ্ঠানের খরচ বহনের জন্য গুগল আইএমও'র প্রতিষ্ঠানকে ১ মিলিয়ন € দেয়।
সুরজপুর জেলা
সুরজপুর জেলা মধ্য ভারতে র ছত্তিশগড়ে রাজ্যর একটি জেলা। জেলার প্রশাসনিক সদর দপ্তর সুরজপুর । জাতীয় সড়ক ৪৩ সুরজপুর জেলার মধ্যে দিয়ে বিস্তৃত। রাজ্যের প্রাক্তন মুখ্যমন্ত্রী ডাঃ রমন সিংহ ২০১১ সালের ১৫ই আগস্ট, আরও আটটি নতুন জেলার সাথে সুরজপুরকে নতুন জেলা রূপে স্বীকৃতি দেন। সুরজপুর প্রথম জেলা রূপে জাতীয় সত্য মৈত্র সাক্ষরতা পুরস্কার জিতে নিয়েছি;। জেলাটি বাজারের জন্য (অর্থনৈতিক এবং মানসম্পন্ন পণ্য) এবং তমোর পিংলা বন্যজীবন অভয়ারণ্য সহ ছত্তিশগড়ের অন্যান্য প্রধান পর্যটন স্থানের জন্য পরিচিত।
জনমিতি
২০১১ সালের জনগণনা অনুসারে জেলার মোট জনসংখ্যা ৭৮৯০৪৩ (পুরুষ - ৩৯৮৩৮১ জন, মহিলা - ৩৯০৬৬২ জন)। জেলাতে মোট ৫৪৭ টি গ্রাম রয়েছে। জেলার জনসংখ্যার ঘনত্ব ২৮৩ জন / বর্গকিলোমিটার। জনগণনা অনুসারে সাক্ষরতার হার ৬০.৯৯%, এবং লিঙ্গ অনুপাত ১০০০ পুরুষের মধ্যে ৯৮০ জন মহিলা। জনসংখ্যার যথাক্রমে ৫.৪৩% তফসিলি জাতি এবং ৪৫.৫৮% তফসিলি উপজাতি ভুক্ত
২০১১ সালের জনগণনা অনুসারে, জনগণের ৮১.২6% সুরগুজিয়া, .১.১৮% হিন্দি, ২.৩৩% ছত্তিশগড়ী, ১.৮৮% কুরুখ এবং ১.৩৩% বাংলা তাদের প্রথম ভাষা হিসাবে ব্যবহার করেন।
ব্লক বা মণ্ডলগুলি
প্রতিটি উপ-বিভাগ দুটি বা ততোধিক প্রশাসনিক অঞ্চলগুলিতে বিভক্ত হয় যাকে মন্ডল বা তালুক ব্লা হয়ে থাকে। সাধারণ প্রশাসন, কোষাগার, জমি রাজস্ব, জমির রেকর্ড ইত্যাদি কাজের উদ্দেশ্যে ব্লক বা মন্ডলস্তরে প্রশাসনিক বিভাগ রয়েছে। গ্রামীণ জনগোষ্ঠীর সাথে মন্ডল অফিসগুলির নিবিড় যোগাযোগ রয়েছে। তহসিলের অফিসার ইনচার্জ হলেন তহসিলদার যিনি রাজ্য সিভিল সার্ভিসের অন্তর্ভুক্ত। তিনি প্রকৃত রাজস্ব আদায়ের দায়িত্বে জেলা প্রশাসনের প্রধান কর্মকর্তা। নয়াব তহসিলদার তহসিলদারদের সহায়তা করার জন্য আছেন। তহসিলদারদের অনুপস্থিতিতে নয়াব তহসিলদাররা দায়িত্ব গ্রহণ করেন।
সুরজপুর জেলার বিভাগ নিম্নরূপ:
বিশ্রামপুর
রামানুজগঞ্জ
প্রেম নগর
ভায়াথন
ভাটগাঁও
প্রতাপপুর
জয়কা ইউনিয়ন
জয়কা ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন।
অবস্থান
কিশোরগঞ্জ জেলার করিমগঞ্জ উপজেলার এই ইউনিয়নটি কিশোরগঞ্জ-মরিচাখালী রোডের পাশে অবস্থিত।
যোগাযোগ ব্যবস্থা
জয়কা ইউনিয়নের যোগাযোগের জন্য কিশোরগঞ্জ মরিচখালী রোড অন্যতম। কিশোরগঞ্জের একরামপুর রেল লাইন হতে সরাসরি অটো অথবা পিকআপ যোগে ৯নং জয়কা ইউনিয়ন পরিষদে আসা যাবে।
আয়তন
জয়কা ইউনিয়নের মোট আয়তন ২৫.০০৯ বর্গকিলোমিটার।
জনসংখ্যা
জয়কা ইউনিয়নের মোট জনসংখ্যার পরিমাণ ৫৫,৩৪১ জন।
শিক্ষা ব্যবস্থা
এলাকায় শিক্ষা ব্যবস্থার উন্নয়নের লক্ষ্যে ১৫টি প্রাথমিক বিদ্যালয়, ২টি উচ্চ বিদ্যালয় এবং ১০ টি মাদ্রাসা রয়েছে।
হাট-বাজার
অত্র ইউনিয়নে হাট-বাজারের সংখ্যা মোট ৮ টি।
জনপ্রতিনিধি
ইউনিয়নের বর্তমান চেয়ারম্যান জনাব হুমায়ুন কবির
ধর্মীয় উপাসনালয়
ইউনিয়নে ধর্মীয় উপাসনা করার জন্য ৬১ টি মসজিদ ও ২ টি মন্দির রয়েছে। এছাড়াও ৮টি ঈদগাহ ময়দানও রয়েছে।
লীলা (হিন্দুধর্ম)
লীলা (সংস্কৃত: लीला) শিথিলভাবে "ঐশ্বরিক খেলা" হিসাবে অনুবাদ করা যেতে পারে। লীলার ধারণাটি ভারতীয় দর্শনের অদ্বৈতবাদী ও দ্বৈতবাদী দার্শনিক দর্শন উভয়ের জন্যই সাধারণ, কিন্তু প্রতিটিতে এর আলাদা তাৎপর্য রয়েছে। অদ্বৈতবাদের মধ্যে, লীলা হল মহাজাগতিক সহ সমস্ত বাস্তবতা বর্ণনা করার উপায়, যা ঐশ্বরিক পরম (ব্রহ্ম) দ্বারা সৃজনশীল খেলার ফলাফল হিসাবে। বৈষ্ণবধর্মের দ্বৈতবাদী দর্শনে, লীলা ঈশ্বর ও তাঁর ভক্তের কার্যকলাপকে বোঝায়, সেইসাথে বৈষ্ণব ধর্মগ্রন্থ শ্রীমদ্ভাগবত, শ্লোক ৩.২৬.৪।
লীলা প্যান্ডেবাদের পাশ্চাত্য ধর্মতাত্ত্বিক অবস্থানের সাথে তুলনীয়, যা মহাবিশ্বের উপাদানগুলির মধ্যে পারস্পরিক ক্রিয়া অনুভব করার জন্য মহাবিশ্বকে ভৌতিক রূপ ধারণ করে বলে বর্ণনা করে।
পঞ্চসায়র
পঞ্চসায়ার ভারতের পশ্চিমবঙ্গ রাজ্যের পূর্ব কলকাতার একটি পাড়া।
ভূগোল
পঞ্চসায়ার থানাটি কলকাতা পুলিশের পূর্ব বিভাগের অন্তর্গত। এটি শ্রীনগর মেইন রোড, নিউ গড়িয়া সুপার মার্কেট, কলকাতা-৭০০ ০৯৪ এ অবস্থিত
যোগেশচন্দ্র বাগল
যোগেশচন্দ্র বাগল (Jogesh Chandra Bagal) (২৭ মে, ১৯০৩ — ৭ জানুয়ারি, ১৯৭২) ভারতের বাঙালি সাংবাদিক, গবেষক ও ইতিহাসবিদ।
জন্ম ও শিক্ষা জীবন
যোগেশচন্দ্র বাগলের জন্ম অবিভক্ত বাংলার বরিশাল জেলার কুমিরমারা গ্রামে মাতুলালয়ে। পিতার নাম জগবন্ধু বাগল আর মাতার নাম তরঙ্গিনী দেবী। তবে তার পৈত্রিক নিবাস ছিল ওই জেলারই চালিশা গ্রামে। গ্রামের রামচরণ দে'র পাঠশালায় তার বিদ্যাভ্যাস শুরু। ছাত্রজীবনেই অশ্বিনীকুমার দত্ত, কামাখ্যাচরণ নাগ প্রমুখের সংস্পর্শে এসে স্বদেশী চিন্তায় প্রভাবিত হন তিনি। ১৯২২ খ্রিস্টাব্দে কদমতলা উচ্চ ইংরাজী বিদ্যালয় থেকে প্রবেশিকা পরীক্ষায় উত্তীর্ণ হয়ে বাগেরহাট কলেজে (বর্তমানে সরকারী পি.সি কলেজ) ভর্তি হন। ১৯২৪ খ্রিস্টাব্দে আই.এ পাশ করেন। এরপর উচ্চ শিক্ষার্থে চলে আসেন কলকাতায়। ১৯২৬ খ্রিস্টাব্দে কলকাতার সিটি কলেজ থেকে বি.এ পাশ করে কলকাতা বিশ্ববিদ্যালয়ে এম.এ শ্রেণীতে ভর্তি হন, কিন্তু আর্থিক কারণে লেখাপড়া সম্পূর্ণভাবে করতে পারেন নি।
কর্মজীবন
১৯২৯ খ্রিস্টাব্দে রামানন্দ চট্টোপাধ্যায় প্রতিষ্ঠিত 'প্রবাসী' ও 'মডার্ন রিভিউ' পত্রিকার সম্পাদকীয় বিভাগে যোগ দেন। এখানে তার সহকর্মী ছিলেন ব্রজেন্দ্রনাথ বন্দ্যোপাধ্যায়, সজনীকান্ত দাস, নীরদচন্দ্র চৌধুরী প্রমুখ গবেষক ও সাহিত্যিকবৃন্দ। তাঁদের প্রেরণায় তিনি গবেষণার কাজে মনোনিবেশ করেন। ১৯৪০ খ্রিস্টাব্দে তার গবেষণামূলক গ্রন্থ 'ভারতের মুক্তিসন্ধানী' প্রকাশের সাথে সাথে বিশেষ পরিচিতি লাভ করেন। ইতিমধ্যে তিনি ১৯৩৫ খ্রিস্টাব্দে আনন্দবাজার পত্রিকা গোষ্ঠীর 'দেশ' সাহিত্য পত্রিকায় যোগ দেন এবং এখানে আন্তর্জাতিক বিষয় ও সম্পর্কে লিখতেন। ১৯৪১ খ্রিস্টাব্দে আবার 'প্রবাসী' তে ফিরে যান এবং ১৯৬১ খ্রিস্টাব্দে দৃষ্টিশক্তি হারিয়ে ফেলার আগে পর্যন্ত নিয়মিত কাজ করেছেন। কিন্তু অন্ধ অবস্থাতেও তার গবেষণা বিরামহীন ছিল না। এই সময়ে ইণ্ডিয়ান আর্ট কলেজের শতবার্ষিকী স্মারক গ্রন্থ সম্পাদনা ও নিজের 'হিন্দুমেলার ইতিবৃত্ত' গ্রন্থ পরিমার্জনা এবং 'ভারতকোষ' ও সাহিত্য-সাধক-চরিতমালার কাজ করেছেন । ১৯৩১ খ্রিস্টাব্দ হতে আগাগোড়া বঙ্গীয় সাহিত্য পরিষদের সাথে নানাভাবে যুক্ত ছিলেন। এছাড়া ইণ্ডিয়ান হিস্টরিক্যাল রেকর্ডস কমিশন, রিজিওনাল রেকর্ডস কমিশন (পশ্চিমবঙ্গ) এর সঙ্গেও যুক্ত ছিলেন। তিনি সাহিত্য সংসদ কর্তৃক প্রকাশিত একটি খণ্ডে ইংরাজিসহ মোট তিনটি খণ্ডে 'বঙ্কিম রচনাবলী' এবং 'রমেশ রচনাবলী'র সম্পাদনা করেছেন। স্ত্রীশিক্ষা সম্বন্ধে তার লেখা ইংরাজীতে 'Women's Education in Eastern India' এবং 'স্ত্রীশিক্ষার কথা' বই দুখানি বিশেষ তথ্যবহুল। তার রচিত গ্রন্থের সংখ্যা ৩৫ এর বেশি।
সম্মাননা
বাংলা সাহিত্য বিষয়ে ও গবেষণায় স্বীকৃতিতে বঙ্গীয় সাহিত্য পরিষদ ১৯৫৬ খ্রিস্টাব্দে তাঁকে 'রামপ্রাণ গুপ্ত পুরস্কার' প্রদান করে। এছাড়া তিনি ১৯৬২ খ্রিস্টাব্দে 'সরোজিনী বোস স্মৃতি স্বর্ণপদক' এবং ১৯৬৬ খ্রিস্টাব্দে 'শিশিরকুমার পুরস্কার' লাভ করেন। ১৯৫৮ খ্রিস্টাব্দে বিদ্যাসাগর স্মৃতি বক্তৃতা ও ১৯৬৮ খ্রিস্টাব্দে শরৎচন্দ্র স্মৃতি বক্তৃতা দেন
মৃত্যু
যোগেশচন্দ্র বাগল ১৯৭২ খ্রিস্টাব্দের ৭ ই জানুয়ারি ৬৯ বৎসর বয়সে ব্যারাকপুরে প্রয়াত হন।
বাংলাদেশের সর্বাধিক ব্যবসাসফল চলচ্চিত্রসমূহের তালিকা
এটি হলো বাংলাদেশ ও দেশের বাইরের চলচ্চিত্র প্রেক্ষাগৃহে প্রদর্শিত সর্বোচ্চ আয়কারী বাংলাদেশী চলচ্চিত্রের একটি তালিকা। এটি বাংলাদেশের স্বাধীনতার পর মুক্তিপ্রাপ্ত সর্বোচ্চ আয়কারী বাংলাদেশী চলচ্চিত্রের তালিকা। চলচ্চিত্রগুলো বক্স অফিস বিক্রয়, নাট্য প্রদর্শনী, টেলিভিশন সম্প্রচার অধিকার ও সঙ্গীত অ্যালবাম বিক্রয় সহ বিভিন্ন রাজস্ব স্ট্রিম থেকে আয় করেছে। বিক্রয়ের কোন প্রাতিষ্ঠানিক তথ্য নেই এবং অনলাইন উৎস প্রকাশের তথ্য প্রায়শই অবিশ্বস্ত হয়ে থাকে।
সর্বোচ্চ আয়কারী চলচ্চিত্র
এটি চলচ্চিত্র মুক্তির সময় বিশ্বব্যাপী প্রকৃত পরিসংখ্যান অনুসারে তালিকাভুক্ত সর্বোচ্চ আয়কারী বাংলাদেশী চলচ্চিত্রের তালিকা।
মুক্তির বছর অনুযায়ী সর্বোচ্চ আয় করা চলচ্চিত্র
এটি মুক্তির বছর অনুযায়ী সর্বোচ্চ আয় করা বাংলাদেশী চলচ্চিত্রের তালিকা। এই চলচ্চিত্রগুলো মুক্তির সময় বিশ্বব্যাপী মোট পরিসংখ্যান অনুসারে তালিকাভুক্ত করা হয়েছে। এই পরিসংখ্যান টিকিটের মূল্যস্ফীতির জন্য সমন্বয় করা হয় না।
সবচেয়ে ব্যয়বহুল চলচ্চিত্র
এটি সবচেয়ে ব্যয়বহুল বাংলাদেশী চলচ্চিত্রের একটি তালিকা, যার বাজেট বাংলাদেশী টাকায় দেওয়া হয়েছে।
সর্বোচ্চ আয়কারী ফ্র্যাঞ্চাইজি ও চলচ্চিত্র ধারাবাহিক
১. ফ্র্যাঞ্চাইজি ও চলচ্চিত্র ধারাবাহিকের নাম : পূর্ণদৈর্ঘ্য প্রেম কাহিনী ২. ফ্র্যাঞ্চাইজি ও চলচ্চিত্র ধারাবাহিকের নাম: পাসওয়ার্ড ৩. ফ্র্যাঞ্চাইজি ও চলচ্চিত্র ধারাবাহিকের নাম: মিশন এক্সট্রিম
রাহুল গান্ধী
রাহুল গান্ধী (राहुल गांधी; জন্ম ১৯ জুন, ১৯৭০) হলেন একজন ভারতীয় রাজনীতিবিদ। তিনি ওয়ানাড় লোকসভা কেন্দ্রের সাংসদ।
প্রারম্ভিক জীবন ও শিক্ষা
দিল্লির সেন্ট কলম্বাস স্কুলে ভর্তি হন পরবর্তীকালে দুন স্কুলে পড়েন ১৯৮১ থেকে ১৯৮৩ পর্যন্ত। ১৯৮৯ সালে দিল্লির সেন্ট স্টিফেন্স কলেজে স্নাতক স্তরে ভর্তি হন ও পরবর্তীতে হার্ভার্ড বিশ্ববিদ্যালয়-এ পড়াশোনা করতে চলে যান। ১৯৯১ সালে তার বাবা, ভারতের তৎকালীন প্রধানমন্ত্রী রাজীব গান্ধী-র হত্যা হলে নিরাপত্তাজনিত কারণে তাকে রাউল ভিন্সি ছদ্দনামে ফ্লোরিডা-র রোলিন্স কলেজে স্থানান্তরিত করা হয়। সেখানেই ১৯৯৪ সালে কলা বিভাগে স্নাতক পাশ করেন। পরবর্তীতে ১৯৯৫ সালে দর্শনে স্নাতকোত্তর করতে ট্রিনিটি কলেজ, কেমব্রিজ-এ ভর্তি হন।
গণমাধ্যমে রাহুল গান্ধী
মাই নেম ইজ রাগা শিরোনামে একটি চলচ্চিত্র ২০১৯ সালে মুক্তি পাবে যেটি তার জীবনী অবলম্বনে বানানো।
বেলিয়াতোড়
বেলিয়াতোড় ভারতের পশ্চিমবঙ্গ রাজ্যের বাঁকুড়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বেলিয়াতোড় শহরের জনসংখ্যা হল ৫৬৫৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে বেলিয়াতোড় এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
যোগাযোগ
বেলিয়াতোড় রেলওয়ে স্টেশনটি দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেল স্টেশন। এটি বাঁকুড়া-মসাগ্রাম লাইনে অবস্থিত।
সংস্কৃতি
বেলিয়াতোড়ে জন্মগ্রহণ করেছেন বিখ্যাত চিত্রশিল্পী যামিনী রায়। তার আঁকায় বাংলার পটচিত্র ও বিদেশী রং-এর ব্যবহার লক্ষ্য করা যায়। যামিনী রায় (১৮৮৭ - ১৯৭২) প্রখ্যাত বাঙালি চিত্রশিল্পী। কালিঘাটের "পট" শিল্পকে বিশ্ববন্দিত করে তোলেন। পেশা শুরু পাশ্চাত্য শিল্প দিয়ে ১৯০৩ সালে কলকাতা গভমেন্ট আর্ট কলেজে ভর্তি হন।
ম্যাচা বা মেচা পশ্চিমবঙ্গের বাঁকুড়া জেলার এক জনপ্রিয় মিষ্টি। একে অনেক সময় ম্যাচা সন্দেশও বলা হয়। বেলিয়াতোড়ের ম্যাচা অত্যন্ত প্রসিদ্ধ[২] এবং সব চেয়ে উৎকৃষ্ট বলে গণ্য করা হয়।[
পাবলিক মিউজিক
পাবলিক মিউজিক একটি কন্নড় ভাষার সংগীতভিত্তক টিভি চ্যানেল। চ্যানেলটি পাবলিক টিভি ও লাহিড়ী রেকর্ডিং কোম্পানির সাথে সংযুক্ত। চ্যানেলটি ২০১৪ সালের ২৮ সেপ্টেম্বর যাত্রা শুরু করে।
মাই সিস্টার্স প্লেস
থাম্ব| মাই সিস্টার্স প্লেস লোগো মাই সিস্টার্স প্লেস (হাঙ্গুল: 두레방) দক্ষিণ কোরিয়ার উইজেংবুতে ১৯৮৬ সালে প্রতিষ্ঠিত একটি ওকালতি এবং পরামর্শদাতা গোষ্ঠী। এই গোষ্ঠীটি একটি অলাভজনক সরকারী সংস্থা যা সামরিক ক্যাম্পের শহরগুলিতে পতিতাবৃত্তিতে জড়িত এবং প্রভাবিত মহিলাদের সমর্থন করে৷ এটি মার্কিন সামরিক বেস ক্যাম্প শহর এবং তার আশেপাশে যৌন শিল্পে প্রবেশ করা মহিলাদের জীবনকে উন্নত করার উপর দৃষ্টি নিবদ্ধ করে৷ কোরীয় বংশোদ্ভূত, রুশ এবং ফিলিপিনো নারীদের সাথে কাজ করা বিভিন্ন পটভূমির নারীদের সাথে কাজ করে থাকে—ডুরেবাং ক্যাম্প টাউন যৌন শিল্পে সামরিকবাদ এবং শোষণকে চ্যালেঞ্জ করে। ডুরেবাং (মাই সিস্টারস প্লেস নামেও পরিচিত) অনলাইন পরামর্শ প্রদান, সম্প্রদায় প্রচার, ইংরেজি ক্লাস, হাঙ্গুল ক্লাস এবং আইনি অধিকারের ক্লাস প্রদান করে
উমখোন্তো (আকাশ প্রতিরক্ষা ব্যবস্থা)
উমখোন্তো হলো দক্ষিণ আফ্রিকায় তৈরি আধুনিক স্বল্প থেকে মাঝারি-পরিসরের আকাশ প্রতিরক্ষা ব্যবস্থা। এটি সমস্ত আবহাওয়ায় পরিচালন করা সম্ভব।এটি ভূমি থেকে আকাশে নিক্ষেপ করা হয়। এটি তৈরি করেছে দক্ষিণ আফ্রিকার ডেনেল ডায়নামিক্স যা পূর্বে কেনট্রন নমে পরিচিত ছিল।
উমখোন্তো বিভিন্ন ধরনের হুমকির বিরুদ্ধে ব্যবহারের ক্ষেত্রে নকশা করা হয়েছে যেমন: একাধিক যুদ্ধ বিমান (স্থির ডানা বা হেলিকপ্টার), অ্যান্টি শিপ ক্ষেপণাস্ত্র, অ্যান্টি-রেডিয়েশন মিসাইল, ইউএভি এবং ড্রোন পাশাপাশি সুপারসনিক ক্রুজ মিসাইল।
ইতিহাস
জেডএ-এইচভিএম স্বল্প পরিসরের আকাশ প্রতিরক্ষা ব্যবস্থা বাজারে আনার ব্যর্থতার পরে ১৯৯৩ সালে এ সিস্টেমটির বিকাশ শুরু হয়েছিল। প্রথম ভূমি-ভিত্তিক ব্যবস্থার পরীক্ষা জুলাই ২০০৫ সালে সম্পন্ন হয়েছিল এবং ব্যবস্থাটি যোগ্য বলে বিবেচিত হয়েছিল। পরীক্ষাগুলি টেলিমেট্রি সেন্সরযুক্ত ডেনেল ডায়নামিক্স স্কুয়া সাবসোনিক টার্গেট ড্রোন ব্যবহার করে অন্তর্ভুক্ত ছিল। দক্ষিণ আফ্রিকা নৌবাহিনীর ভেলোর-শ্রেণীর ফ্রিগেট এসএএস আমাতোলা হতে ২৩ নভেম্বর ২০০৫ থেকে প্রথম সফল যাত্রা শুরু হয়েছিল। কেপ আগুলহাসের নিকটে ডেনেল স্কুয়া সাবসোনিক টার্গেট ড্রোন কে লক্ষ করে ক্ষেপণাস্ত্রটি নাক্ষেপ করা হয়েছিল। পরীক্ষার সূচনাগুলি এক সপ্তাহ পরে পুনরায় পরিক্ষা করা হয়েছিল।
ক্যালিফোর্নিয়া রুটির ইতিহাস
ক্যালিফোর্নিয়া রুটির ইতিহাস রুটি প্রস্তুতির বিশিষ্ট ঘটনা ১৮৯৯ এর ক্যালিফোর্নিয়া স্বর্ণ-অভিযান (California Gold Rush) সময় কালের, যা সান ফ্রান্সিসকোতে সার্ডো (sourdough) রুটির বিকাশকে ঘিরে রয়েছে। এর মধ্যে রয়েছে ১৯৮০ এর দশকের রূটিত্তয়ালা শিল্পীদের উত্থান যা দৃঢ়ভাবে প্রভাবিত হয়েছিল, যা "রুটি বিপ্লব" নামে পরিচিত.
সান ফ্রান্সিসকোর রুটি
১৮৪৯ সালের ক্যালিফোর্নিয়া স্বর্ণ-অভিযান (California Gold Rush) থেকে সান ফ্রান্সিসকোতে ধারাবাহিকভাবে স্বতন্ত্র খুচরা বেকারি রয়েছে, এবং অনেক রেস্তোঁরা তাদের নিজস্ব রুটি তৈরি করে। তবে পাইকারি বাজার (যা রেস্তোঁরা ও মুদি দোকানে আঞ্চলিকভাবে রুটি বিতরণ করে) প্রথম দিন থেকে ধীর পতন, এবং পরবর্তী সময়ে রূটিত্তয়ালা শিল্পীর একটি নতুন প্রজন্মের উত্থানের দ্বারা চিহ্নিত হয়েছিল।
স্বর্ণ-অভিযান যুগ
সার্ডো রুটি প্রাচীন মিশরে এর উৎপত্তি চিহ্নিত করে এবং ইউরোপের কিছু অংশে প্রচলিত। ১৮৪৯ সালের ক্যালিফোর্নিয়া স্বর্ণ-অভিযান (California Gold Rush) চলাকালীন এটি সান ফ্রান্সিসকোতে প্রধান হয়ে ওঠে। স্বর্ণ খনির শ্রমিকরা এর স্থায়িত্ব, এবং খামির পাওয়ার আপেক্ষিক স্বাচ্ছন্দ্যের কারণে তাদের শিবিরে একে মূল্য দিত।
সুহৃদ মিত্র
সুহৃদ মিত্র (২৩ নভেম্বর ১৯২১ – ২৪ ফেব্রুয়ারি ১৯৯৩) একজন ভারতীয় ক্রিকেটার ছিলেন। তিনি ১৯৩৯ থেকে ১৯৪৫ সালের মধ্যে বাংলার হয়ে চারটি প্রথম-শ্রেণীর ম্যাচ খেলেন‌
ক্যালিফোর্নিয়া রুটির ইতিহাস
স্বর্ণ-অভিযান যুগ
১৮৫৪ সালে সান ফ্রান্সিসকোতে ৬৩টি রুটিখানা ছিল। Boudin Bakery ১৮৪৯ সালে ফ্রান্সের বুরগুন্ডির প্রধান রূটিত্তয়ালা একটি পরিবারের ছেলে ইসিডোর বুদিন দ্বারা প্রতিষ্ঠিত হয়। বাউদিন উত্তপ্ত-ময়দা রুটিতে ফরাসি দাহন কৌশল প্রয়োগ করেন। বেকারি যন্ত্রাংশটির ব্যবহার অব্যাহত রাখে যা ১৯ শতকে উৎপত্তি হয়েছিল।
প্যারিসিয়ান, অনেক বছর ধরে সান ফ্রান্সিসকো একটি জনপ্রিয় রুটি, যা ১৮৫৬ সালে শুরু হয়। প্যারিসিয়ান সান ফ্রান্সিসকোর প্রাচীনতম রেস্তোঁরা তাডিচ গ্রিল কে ১৪১ বছর ধরে রুটিখানা বন্ধ না হওয়া পর্যন্ত সরবরাহ করে। তোসকানা ১৮৯৫ সালে অকল্যান্ডে এবং ১৮৯৬ সালে কলম্বোতে শুরু হয়। এছাড়াও ১৮৯৬ সালে দুই বাস্ক ভাই ৩৬৫ ৩য় রাজপথে অবস্থিত লারাবুরু ব্রাদার্স রুটিখানা শুরু করেন যারা ফ্রান্স থেকে যুক্তরাষ্ট্রে অভিবাসিত হন, তাদের সাথে তাদের যন্ত্রাংশ নিয়ে আসেন।
যুদ্ধোত্তর যুগ
দ্বিতীয় বিশ্বযুদ্ধের পর থেকে, পতন এবং একত্রীকরণের একটি প্রজন্ম আমেরিকানদের ক্রমবর্ধমান ভাবে গাঁটবন্দী, চিরা রুটি খেতে দেখেছে। ১৯৫০-এর দশকের শুরুতে এবং ১৯৮০-এর দশকে আমেরিকা জুড়ে তাজা রুটি পাওয়া যায়, নেতৃস্থানীয় লেখক হেনরি মিলার অভিযোগ করেন, 'আপনি একবার ভালো রুটির স্বাদ ছাড়াই আমেরিকায় ৫০,০০০ মাইল ভ্রমণ করতে পারেন। পতন দেশব্যাপী প্রবণতা, রুটি এবং অন্যান্য খাদ্য, একত্রীকরণ, কম দাম এবং হিমায়িত উপাদান, শ্রম খরচ হ্রাস এবং দীর্ঘ বালুচর জীবনের (shelf life) জন্য সংরক্ষণ যোগ করা হয়েছে। যান্ত্রিকীকরণের জন্য হস্তনির্মিত রুটির তুলনায় শুষ্ক ময়দার প্রয়োজন হয়, ফলে শুকনো রুটিগুলি একই রকম বড় বাষ্পের বুদবুদ এবং ভাল সার্ডো এর চর্বণযোগ্য ধারাবাহিকতা থাকে না. এই প্রবণতা সত্ত্বেও, ময়দা উপসাগরীয় এলাকায় জনপ্রিয় ছিল.
কলম্বো তার বেকারিতে স্যাক্রেটামো রোলও তৈরি করেছিল ১৩২২ ফি ড্রাইভে, স্যাক্রামেন্টো, যা ২০০৩ সালে বন্ধ হয়েছিল।
১৯৬৯ সালে, ক্যালিফোর্নিয়র আলবানিতে প্রতিষ্ঠিত মার্কিন কৃষি বিভাগের পশ্চিমী আঞ্চলিক গবেষণা কেন্দ্রের দুই গবেষক, ডাঃ লিও ক্লিন এবং ফ্রাঙ্ক সুগিহার সান ফ্রান্সিসকো অঞ্চলের পাঁচটি রুটিখানা থেকে প্যারিসিয়ান, টসকানা, কলম্বো, বারোনি, লারাবুরু সার্ডো সংস্কৃতির গবেষণা শুরু করেছিলেন। বছরের পর বছর এস.এফ. সার্ডো এর অনন্য স্বাদের জন্য দায়ী রোগজীবাণু শনাক্ত করার চেষ্টার পরে, তারা অরেগন স্টেট ইউনিভার্সিটির মাইক্রোবায়োলজি বিভাগে গিয়েছিল যেখানে ডঃ উইলিয়াম স্যান্ডিনের নেতৃত্বে একটি দল বন্য খামির ক্যান্ডিদা হিমিলিস (Candida humilis) থেকে রোগজীবাণু পৃথক করতে সফল হয়েছিল এবং সেখানে অজানা ল্যাকটোব্যাসিলাস আবিষ্কার করেছিল যা ল্যাকটিক অ্যাসিড সরবরাহ করে যা রুটিটিকে তার অনন্য স্বাদ দেয়। তারা এর নাম দিয়েছেল ল্যাকটোবিলিস সানফ্রান্সিসকো (Lactobacillus sanfrancisco)।
স্বর্ণ-অভিযান যুগের কিছু বেকারি সার্ডো প্রথাকে বাঁচিয়ে রাখে এবং রুটি উৎপাদন করতে থাকে। লারাবুরু ব্রাদার্স বেকারি সার্ডো এর একটি জনপ্রিয় পণ্যচিহ্ন সৃষ্ট করে কিন্তু একটি লারাবুরু ডেলিভারি ট্রাকের ধাক্কায় একটি ছোট শিশু গুরুতরভাবে আহত হওয়ার পর দীর্ঘ মামলা দায়ের করার পর ১৯৭৬ সালের মে মাসে বন্ধ করতে বাধ্য হয়। মালিকরা এছাড়াও একটি বিশাল ঋণ গ্রহণ করেছিলেন যা বেকারির আর্থিক সঙ্কটের ভূমিকা রেখেছিল.
সংকেত-অপসংকেত অনুপাত
থাম্ব|বামের আলোকচিত্র: একটি অপসংকেতদুষ্ট চিত্র, যার সংকেত-অপসংকেত অনুপাত প্রায় ৫ ডেসিবেল। মধ্যবর্তী আলোকচিত্র: দুইটি অপসংকেতদুষ্ট চিত্রের গড়, যার সংকেত-অপসংকেত অনুপাত প্রায় ৭ ডেসিবেল। ডানের আলোকচিত্র: আটটি অপসংকেতদুষ্ট আলোকচিত্রের গড়। সংকেত-অপসংকেত অনুপাত (Signal-to-noise ratio) সংক্ষেপে SNR বা S/N) বিজ্ঞান ও প্রকৌশলে ব্যবহৃত একটি পরিমাপযোগ্য রাশি যার দ্বারা অভীষ্ট ও বোধগম্য সংকেতের ক্ষমতার সাথে এর পেছনের অবাঞ্ছিত, অবোধ্য পটভূমিক অপসংকেতের ক্ষমতাকে তুলনা করা হয়।
গাণিতিকভাবে, যেকোন সংকেতের ক্ষমতাকে যদি P দ্বারা নির্দেশ করা হয়, তাহলে
সংকেত-অপসংকেত অনুপাতটি সাধারণত বৈদ্যুতিক সংকেতের ক্ষেত্রে ব্যবহৃত হলেও এটিকে যেকোন রূপের সংকেতের ক্ষেত্রে প্রয়োগ করা সম্ভব (যেমন বরফের কেন্দ্রমণ্ডলে অবস্থিত সমস্থানিকের স্তর কিংবা জীবকোষদের মধ্যকার জৈবরাসায়নিক সংকেত আদানপ্রদান, ইত্যাদি)।
সংকেত-অপসংকেত অনুপাত, কম্পাংকব্যাপ্তি (bandwidth) এবং যোগাযোগ-প্রণালীর ধারণক্ষমতা (channel capacity) এই তিনটি রাশি শ্যানন-হার্টলি উপপাদ্য দ্বারা একে অপরের সাথে সম্পর্কিত।
এশিয়া সাঁতার ফেডারেশন
এশিয়া সাঁতার ফেডারেশন (এএএসএফ) হল এশিয়া মহাদেশের সাঁতার প্রতিযোগিতা নিয়ন্ত্রণকারী ও আয়োজনকারী আন্তর্জাতিক সংস্থা, যা আন্তর্জাতিক সাঁতার নিয়ন্ত্রক সংস্থা ফিনা ও এশিয়া অলিম্পিক কাউন্সিলের সদস্য।
এশিয়া সাঁতার ফেডারেশন ১৯৭৮ সালে থাইল্যান্ডের রাজধানী ব্যাংককে প্রতিষ্ঠিত হয়, এবং বর্তমানে এর সদরদপ্তর ওমানের মাস্কাটে অবস্থিত। এএএসএফের বর্তমান সভাপতি কুয়েতের শেখ খালিদ মুহাম্মদ আল বদর আল সাবাহ্ তিনি ২০০৯ সালের আগস্টে নির্বাচিত হয়েছিলেন।
সদস্য
Note: 🇮🇱 is affiliated to the European Swimming League, LEN.
গ্রানি (ভিডিও গেম)
থাম্ব|গ্র্যানি-এর লোগো গ্র্যানি একটি ২০১৭ সালের ইন্ডি সারভাইভাল হরর ভিডিও গেম যা ডেনিস ভুকানোভিচ ডিভলোপার নামে বিকাশ এবং প্রকাশ করেছিলেন, তার পূর্ববর্তী স্লেনড্রিনা সিরিজের স্পিন-অফ হিসাবে। গেমটিতে একটি বাড়িতে আটকা পড়া একটি নামহীন নায়ককে দেখানো হয়েছে, যাকে ধাঁধা সমাধান করতে হবে এবং মাত্র পাঁচ বা ছয় দিনের মধ্যে বাড়ি থেকে বেরিয়ে যাওয়ার জন্য শিরোনাম গ্র্যানি প্রতিপক্ষকে এড়িয়ে যেতে হবে।
ফুসফুসের ক্যান্সার
ফুসফুসের ক্যান্সার (Lung cancer) বা ফুসফুস ক্যান্সার একটি রোগ যাতে ফুসফুসের টিস্যুগুলিতে অনিয়ন্ত্রিত কোষবৃদ্ধি ঘটে। এই বৃদ্ধির ফলে মেটাস্ট্যাসিস, প্রতিবেশী টিস্যু আক্রমণ এবং ফুসফুসের বাইরে সংক্রমণ ঘটতে পারে। প্রাথমিক ফুসুফুসের ক্যান্সারের অধিকাংশই ফুসফুসের কার্সিনোমা, যা ফুসফুসের এপিথেলিয়াল কোষগুলিতে ধরা পড়ে। ফুসফুসের ক্যান্সার পুরুষদের ক্যান্সার-জনিত মৃত্যুর প্রধান কারণ এবং মহিলাদের এরূপ মৃত্যুর দ্বিতীয় প্রধান কারণ। ফুসফুসের ক্যান্সারের কারণে প্রতি বছর বিশ্বে ১৩ লক্ষ লোক মারা যান। ফুসফুসের ক্যান্সারের সাধারণ লক্ষণ শ্বাস নিতে সমস্যা, রক্তসহ কাশি এবং ওজন হ্রাস।
ফুসফুস ক্যান্সারের ৮৫% এর জন্য দায়ী দীর্ঘমেয়াদি তামাক সেবন। বাকি ১০-১৫% যারা কখনো ধূমপান করেন নি,তারা আক্রান্ত হন। জেনেটিক ফ্যাক্টর,বায়ু দূষণ ইত্যাদি ফুসফুস ক্যান্সারের অন্যতম প্রভাবক।. . বুকের এক্স-রে পরীক্ষা এবং কম্পিউটার টমোগ্রাফির মাধ্যমে ফুসফুসের ক্যান্সার ধরা যেতে পারে। পরবর্তীতে একটি বায়োপসির মাধ্যমে এটি নিশ্চিত করা সম্ভব। সার্জারি, কেমোথেরাপি এবং রেডিওথেরাপির মাধ্যমে এর চিকিৎসা করা যায়। ৫ বছর চিকিৎসার পর রোগীর বেঁচে যাওয়ার হার ১৪%
লক্ষণ ও উপসর্গ
ফুসফুস ক্যান্সারের অনেক লক্ষণই(ক্ষুধামন্দা,ওজন হ্রাস,অবসাদ) সুনির্দিষ্ট নয়। রোগ শনাক্ত হবার পূর্বেই অনেক রোগীর ক্যান্সার মেটাস্ট্যাটিস করে বা ছড়িয়ে পড়ে।  সাধারণত যেসব জায়গায় ক্যান্সার ছড়িয়ে পড়ে,তা হল - মস্তিষ্ক,অস্থি,যকৃৎ,পেরিকার্ডিয়াম,বৃক্ক প্রায় ১০% মানুষের ক্যান্সার শনাক্ত হবার সময় কোন লক্ষণই ধরা পড়ে না।এসব ক্যান্সার রোগীর নিত্য-নৈমত্তিক পরীক্ষা,যেমন বুকের এক্সরে করতে গিয়ে ধরা পড়ে।
পর্যায় নির্ণয়
চিকিৎসার ফলাফল তুলনাসহ অনেক কারণের জন্য,তার শারীরিক এক্সটেনশন অনুযায়ী ক্যান্সারের পর্যায় বা স্টেজ নির্ধারণের জন্য একটি অভিন্ন TNM পদ্ধতির অস্তিত্ব খুব দরকারী। প্রাথমিক টিউমার (T):
মেটাস্ট্যাসিস (M):
প্রতিকার
ফুসফুসের ক্যান্সারের চিকিৎসা পদ্ধতি এর মধ্যে উল্লেখযোগ্য হল সার্জারি, কেমোথেরাপি ও রেডিয়েশন থেরাপি। অনেক সময় তিনটি পদ্ধতির সমন্বিত চিকিৎসা দেওয়া হয়।
স্বাস্থ্য অর্থনীতি ইউনিট
স্বাস্থ্য অর্থনীতি ইউনিট বাংলাদেশের স্বাস্থ্য অর্থনীতি খাতে সরকারকে নীতিগত পরামর্শ দান ও সুপারিশের দায়িত্বে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি নিয়ন্ত্রক সংস্থা।
ইতিহাস
১৯৯৪ সালে সরকারের স্বাস্থ্য ও পরিবার কল্যাণ মন্ত্রণালয়ের অধীনে চতুর্থ জনসংখ্যা ও স্বাস্থ্য প্রকল্প চালু হয়। ১৯৯৭ সালে প্রকল্পের আওতায় জাতীয় স্বাস্থ্য হিসাব খোলা হয়। এর অধীনে ঢাকা বিশ্ববিদ্যালয়ের স্বাস্থ্য অর্থনীতি ইন্সটিটিউটও প্রতিষ্ঠিত হয়। ১৯৯৮ থেকে ২০০৩ সালে সরকার প্রকল্পটিকে নীতিগত গবেষণা ইউনিটে রূপান্তরিত করা হয়। নীতিগত গবেষণা ইউনিটের তিনটি শাখা ছিল, যথাক্রমে স্বাস্থ্য অর্থনীতি ইউনিট, মানব সম্পদ উন্নয়ন ইউনিট এবং লিঙ্গ, এনজিও ও স্টেকহোল্ডার পার্টিসিপেশন ইউনিট। ২০০২ সালে সরকার স্বাস্থ্য অর্থনীতি ইউনিট এবং লিঙ্গ, এনজিও ও স্টেকহোল্ডার পার্টিসিপেশন ইউনিটকে একীভূত করে স্বাস্থ্য ও অর্থনীতি ইউনিট গঠন করে। মানব সম্পদ উন্নয়ন ইউনিটকে মন্ত্রণালয়ের প্রশাসনিক শাখার সাথে একীভূত করা হয়।
প্রিয়ঙ্কা গান্ধী
প্রিয়ঙ্কা ভদ্র (হিন্দি: प्रियंका वढरा প্রিয়াঙ্কা ভদ্র) (জন্ম- ১২ জানুয়ারি ১৯৭২) হলেন একজন বিশিষ্ট ভারতীয় রাজনীতিক এবং নেহরু-গান্ধী পরিবারের অন্যতম সদস্য।
প্রথম জীবন
ইনি নয়াদিল্লির মডার্ন স্কুল, কনভেন্ট অব জিসাস অ্যান্ড মেরি থেকে বিদ্যালয় স্তরের শিক্ষালাভ করেন এবং দিল্লি বিশ্ববিদ্যালয় থেকে মনস্তত্ত্ব বিষয়ে ডিগ্রি প্রাপ্ত হন।
প্রিয়ঙ্কার পিতা প্রয়াত রাজীব গান্ধী, পিতামহী প্রয়াতা ইন্দিরা গান্ধী এবং প্রপিতামহ জওহরলাল নেহরু তিনজনেই ভারতের প্রধানমন্ত্রীর পদাভিষিক্ত হয়েছিলেন। এতদ্ব্যতীত জওহরলাল নেহরুর পিতা মতিলাল নেহরু ছিলেন ভারতের স্বাধীনতা সংগ্রামের বিশিষ্ট নেতা।
নীলাঞ্জনা পাখি
নীলাঞ্জনা পাখি (মায়োফোনাস কেরিয়াস) (ইংরেজি:Blue Whistling Thrush) হল মাসসিকাপিডি পরিবারের অন্তর্গত একটি প্রজাতির পাখি। এটি পাখির একটি মনোমুগ্ধকর প্রজাতি যা পাখি পর্যবেক্ষক এবং প্রকৃতি উত্সাহীদের হৃদয় কেড়ে নিয়েছে। এর অত্যাশ্চর্য নীল প্লামেজ এবং মোহনীয় হুইসলিং কলের সাথে, এই মাঝারি আকারের পাখিটি তার পালকযুক্ত সমকক্ষদের মধ্যে দাঁড়িয়ে আছে। ভারতীয় উপমহাদেশ এবং দক্ষিণ-পূর্ব এশিয়ার কিছু অংশের স্থানীয়, নীলাঞ্জনা পাখি রাজকীয় হিমালয়ের পাদদেশ থেকে শুরু করে থাইল্যান্ড এবং ভিয়েতনামের সবুজ বন পর্যন্ত বিভিন্ন ধরণের আবাসস্থল ধারণ করে। এর সৌন্দর্য, এর সুরেলা গানের সাথে মিলিত, এটি এভিয়ান বিশ্বে প্রশংসা এবং চক্রান্তের একটি স্থান অর্জন করেছে।
বর্ণনা
নীলাঞ্জনা পাখি একটি মাঝারি আকারের পাখি, যার দৈর্ঘ্য প্রায় ২৬-২৯ সেন্টিমিটার। এটি যৌন দ্বিরূপতা প্রদর্শন করে, পুরুষরা মহিলাদের তুলনায় বড় এবং বর্ণে আরও প্রাণবন্ত। পুরুষের একটি বিপরীত কালো মাথার সাথে একটি চকচকে গভীর নীল প্লামেজ রয়েছে, যখন মহিলার একটি নিস্তেজ নীল-ধূসর প্লামেজ রয়েছে। উভয় লিঙ্গেরই তাদের ডানায় একটি স্বতন্ত্র সাদা ছোপ থাকে, যা উড়ার সময় দৃশ্যমান হয়। পাখিটির একটি সরু, বাঁকা বিল এবং উজ্জ্বল হলুদ চোখ রয়েছে। কিশোররা প্রাপ্তবয়স্ক মহিলাদের সাথে সাদৃশ্যপূর্ণ কিন্তু কম তীব্র রঙের সাথে।
বন্টন এবং বাসস্থান
নীলাঞ্জনা পাখি ভারতীয় উপমহাদেশ এবং দক্ষিণ-পূর্ব এশিয়ার কিছু অংশের স্থানীয়। এর পরিসর পাকিস্তান, ভারত, নেপাল এবং ভুটানের হিমালয়ের পাদদেশ থেকে মায়ানমার, থাইল্যান্ড, লাওস এবং ভিয়েতনাম পর্যন্ত বিস্তৃত। এটি ইউনান এবং গুয়াংজি প্রদেশ সহ দক্ষিণ চীনেও পাওয়া যায়। এর পরিসরের মধ্যে, এটি বন, স্রোতের কাছাকাছি জঙ্গলযুক্ত এলাকা এবং পাথুরে পর্বত ঢাল সহ বিভিন্ন বাসস্থান দখল করে। এটি ঘন গাছপালা আচ্ছাদিত এলাকা পছন্দ করে এবং প্রায়ই জলাশয়ের কাছাকাছি পাওয়া যায়।
আচরণ
নীলাঞ্জনা পাখি মূলত পোকামাকড়, মাকড়শা, কৃমি এবং ছোট ক্রাস্টেসিয়ান সহ বিস্তৃত অমেরুদণ্ডী প্রাণীকে খাওয়ায়। এটি তার স্বতন্ত্র হুইসলিং ভোকালাইজেশনের জন্য পরিচিত, যা পিচ এবং তীব্রতায় পরিবর্তিত হয়। এই কলগুলি একাধিক উদ্দেশ্যে কাজ করে, যেমন আঞ্চলিক প্রতিরক্ষা, কোর্টশিপ ডিসপ্লে এবং একটি গ্রুপের মধ্যে যোগাযোগ। শিকার খোঁজার সময় পাখিটিকে প্রায়শই একা বা জোড়ায় জোড়ায়, মাটিতে বা পাথরের ধারে লাফিয়ে বেড়াতে দেখা যায়। এটি জলজ শিকার ধরতে জলে ডুব দিতে পারে।
প্রজনন ঋতুতে, যা সাধারণত ফেব্রুয়ারি থেকে জুলাই পর্যন্ত ঘটে, নীলাঞ্জনা পাখি ঘাস, শ্যাওলা এবং পাতা দিয়ে তৈরি একটি কাপ আকৃতির বাসা তৈরি করে। বাসা সাধারণত একটি ভাল লুকানো জায়গায় তৈরি করা হয়, যেমন একটি শিলা ফাটল বা একটি গাছের গহ্বর। স্ত্রী ২-৪টি ডিম পাড়ে, যা প্রায় ১৪-১৬ দিনের জন্য উভয় বাবা-মায়ের দ্বারাই সেবন করা হয়। তরুণ পাখি প্রায় ১৫-১৮ দিন পরে পালিয়ে যায় এবং শীঘ্রই স্বাধীন হয়ে যায়।
সংরক্ষণ
নীলাঞ্জনা পাখিকে ইন্টারন্যাশনাল ইউনিয়ন ফর কনজারভেশন অফ নেচার (IUCN) অনুসারে ন্যূনতম উদ্বেগের (LC) প্রজাতি হিসাবে শ্রেণীবদ্ধ করা হয়েছে। যদিও এটি কিছু স্থানীয় হুমকির সম্মুখীন, যেমন আবাসস্থল ধ্বংস এবং ঝামেলা, এর সামগ্রিক জনসংখ্যা স্থিতিশীল এবং ব্যাপকভাবে রয়ে গেছে। পাখিটি বিভিন্ন ধরণের বাসস্থানের সাথে খাপ খাইয়ে নিতে পারে এবং মানুষের উপস্থিতির কিছু স্তর সহ্য করতে পারে। যাইহোক, এর দীর্ঘমেয়াদী বেঁচে থাকা নিশ্চিত করার জন্য এর জনসংখ্যা এবং বাসস্থানের অবিরত পর্যবেক্ষণ প্রয়োজন।
হোসনে আরা লুৎফা ডালিয়া
হোসনে আরা লুৎফা ডালিয়া একজন বাংলাদেশী রাজনীতিবিদ। তিনি বাংলাদেশ আওয়ামী লীগের রাজনীতিবিদ এবং সাবেক সংসদ সদস্য।
জন্ম
হোসনে আরা লুৎফা ডালিয়া ১৯৬৩ সালের ১ জানুয়ারি জন্মগ্রহণ করেন। তার পৈত্রিক নিবাস রংপুরে।
শিক্ষা
ডালিয়া আইন বিভাগ থেকে এলএলবি পাশ করেন ও আইন অনুশীলন করেন। মাধ্যমিক পড়াশোনা করেন কামতা এসএন উচ্চ বিদ্যালয়ে।
কর্মজীবন
ডালিয়া পেশায় একজন আইনজীবী। তিনি বাংলাদেশে নারী অধিকারের পক্ষে আন্দোলন করেন। নারীর বিরুদ্ধে সহিংসতা বিরোধী বিভিন্ন সভা-সেমিনারে তাকে বক্তা ও সংগঠক হিসেবে দেখা যায়।
রাজনীতি
হোসনে আরা লুৎফা ডালিয়া বাংলাদেশ আওয়ামী লীগ দলীয় রাজনীতির সাথে জড়িত ছিলেন। তিনি রংপুর জেলা আওয়ামী লীগের সহ-সভাপতির দায়িত্ব পালন করছেন। ২০১৪ সালে সালে আওয়ামী লীগের মনোয়ন পেয়ে সংরক্ষিত নারী আসন থেকে সংসদ সদস্য নির্বাচিত হন। তার নির্বাচনী আসন হলো "সংরক্ষিত আসন-৩ (রংপুর)"। ৯ মার্চ, ২০১৪ সালে সংরক্ষিত আসনের জন্য ৫০ জন প্রার্থী বাংলাদেশ নির্বাচন কমিশনে মনোয়নপত্র জমা দেন। কমিশন থেকে ১১ মার্চ, ২০১৪ তারিখে যাচাই বাছাই শেষে ৪৮ জন প্রার্থীর মনোয়নপত্র বৈধ ঘোষণা করা হয়। ঘোষিত তফসিল অনুযায়ী ৩ এপ্রিল, ২০১৪ সালে তাদের ভোটগ্রহণ অনুষ্ঠিত হওয়ার কথা ছিল। কিন্তু একটি আসনের বিপরীতে একাধিক প্রতিদ্বন্দ্বী না থাকায় বিনা প্রতিদ্বব্দিতায় হোসনে আরা লুৎফা ডালিয়াসহ বাকি সবাই সংসদ সদস্য নির্বাচিত হন। ২০২২ অনুষ্ঠিত রংপুর সিটি করপোরেশন নির্বাচনে আওয়ামী লীগ মনোনীত প্রার্থী হিসেবে মনোনয়ন পান।
প্রিয়রঞ্জন দাশমুন্সি
প্রিয়রঞ্জন দাশমুন্সি হলেন ভারতের চতুর্দশ লোকসভার একজন অন্যতম সদস্য। ইনি ভারতীয় জাতীয় কংগ্রেসের প্রার্থী হিসেবে ২০০৪ সালে পশ্চিমবঙ্গের রায়গঞ্জ লোকসভা কেন্দ্র থেকে নির্বাচিত হন।
কানাডার মসজিদের তালিকা
এটি কানাডার মসজিদের একটি তালিকা, যেখানে উত্তর আমেরিকার দেশ কানাডায় অবস্থিত মসজিদ এবং ইসলামি কেন্দ্রের তালিকা উল্লেখ করা হয়েছে। এখানে কানাডার উল্লেখযোগ্য মসজিদ এবং ইসলামি কেন্দ্রগুলোকে তালিকাভুক্ত করেছে, কানাডার সকল মসজিদ এবং ইসলামি কেন্দ্রগুলোকে তালিকাভুক্ত করা হয়নি। এখানে তালিকাভুক্ত বেশিরভাগ মসজিদ আহমদিয়া সম্প্রদায়ের।
ভদ্রেশ্বর, হুগলি
ভদ্রেশ্বর ভারতের পশ্চিমবঙ্গ রাজ্যের হুগলি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২ মিটার (৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ভদ্রেশ্বর শহরের জনসংখ্যা হল ১০৫,৯৪৪ জন। এর মধ্যে পুরুষ ৫৫% এবং নারী ৪৫%।
এই শহরের জনসংখ্যার ১০% হল ৬ বছর বা তার কম বয়সী।
স্যামুয়েল বেল্লামি
ক্যাপ্টেন স্যামুয়েল বেল্লামি (আনু. ২৩ ফেব্রুয়ারি ১৬৮৯ – ২৬ এপ্রিল ১৭১৭) ছিলেন ১৮-শতকের একজন ইংরেজ জলদস্যু। তিনি ব্ল্যাক স্যাম বেল্লামি নামে অধিক পরিচিত। যদিও তার জলদস্যু জীবন এক বছরেরও কম সময় স্থায়ী ছিল, তারপরও তিনি ও তার ক্রুরা কমপক্ষে ৫৩টি জাহাজ লুট করেন। ২৮ বছর বয়সে তার মৃত্যুর পূর্বে তিনি ছিলেন ইতিহাসের সবচেয়ে ধনী জলদস্যু। কেপ কোডের লোককাহিনীতে তাকে ব্ল্যাক স্যাম বলা হয় কারণ তিনি তার লম্বা চুল পিছনে নেওয়ার জন্য এক ধরনের ফ্যাশানেবল পাউডার ও চুলের ব্যান্ড ব্যবহার করতেন। বেল্লামি সবসময় তার লুট করা জাহাজের বন্দিদের ক্ষমা করে দিতেন এবং জাহাজের লোকদের কোন প্রকার ক্ষতি করতেন না। এই চরিত্রের কারণে তিনি প্রিন্স অফ পাইরেট খেতাব অর্জন করেন। তিনি নিজেকে রবিনহুডের সাথে তুলনা করতেন এবং তার ক্রুরা নিজেদেরকে রবিনহুডের লোক বলে পরিচয় দিত।